Diari Oficial de la Generalitat Valenciana


Sumari del DOGV 5796, del 01-07-2008 (2008/7801)

RESOLUCIÓ de 18 de juny de 2008, de la Conselleria d'Economia, Hisenda i Ocupació, per la qual es concedixen dues beques per a la realització de pràctiques professionals de tècnic en disseny Web i tècnic en informàtica de suport a l'administració electrònica en el Centre de Sistemes d'Informació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5796

Data del DOGV
:   01-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/7801


Data del document
:   18-06-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * professió de la informàtica
    * ajuda pública
    * assignació per estudis

RESOLUCIÓ de 18 de juny de 2008, de la Conselleria d'Economia, Hisenda i Ocupació, per la qual es concedixen dues beques per a la realització de pràctiques professionals de tècnic en disseny Web i tècnic en informàtica de suport a l'administració electrònica en el Centre de Sistemes d'Informació. [2008/7801]  
En el marc de la política dirigida a l'especialització dels llicenciats i diplomats universitaris que han finalitzat els seus estudis en dates recents i a fi que puguen accedir a realitzar pràctiques professionals en l'àmbit de l'administració pública valenciana, per mitjà de l'Ordre de 16 d'abril de 2008, de la Conselleria d'Economia, Hisenda i Ocupació, van ser aprovades les bases de la convocatòria per a la concessió de dues beques per a perfeccionament formatiu en el Centre de Sistemes d'Informació, dependent de la Sotssecretaria de la Conselleria en els àmbits de disseny Web i informàtica de suport a l'administració electrònica, i es van publicar en el Diari Oficial de la Comunitat Valenciana, número 5752, de 29 d'abril de 2008.  
Hi ha consignació pressupostària suficient, a este efecte, a càrrec del programa pressupostari del Centre de Sistemes d'Informació, línia del programa 52.93.92.689.18.6, corresponent als Pressupostos de la Generalitat.  
Les comissions avaluadores de cada un dels tipus de beques es van reunir per a l'estudi de les sol·licituds presentades i, de conformitat amb les bases corresponents de la convocatòria, van realitzar les entrevistes que van jutjar oportunes, elevant les propostes de resolució corresponents.  
En conseqüència, i en virtut de les facultats que em conferix l'article 28 de la Llei 5/1983, de 30 de desembre, del Consell, resolc:  
Primer  
Adjudicar a Eva María Mocholí Platero, la beca convocada per a la realització de pràctiques com a tècnic en disseny Web en el Centre de Sistemes d'Informació de la Conselleria d'Economia, Hisenda i Ocupació.   
Deixar deserta la beca convocada per a la realització de pràctiques com a tècnic en informàtica de suport a l'administració electrònica, ja que cap candidat, s'adapta al perfil requerit d'administració electrònica, que es detalla en el punt d) de la convocatòria.  
Segon  
Constituir la següent borsa de reserva de tècnic de disseny Web, per ordre, per a eventuals substitucions:  
Guerola Mascarell, Mª Ángeles  
Pérez López, Alfonso Juan  
García-Vivó del Rei, Olga Gemma  
Baeza Hernández, Paula  
Tercer   
L'aspirant a qui s'ha adjudicat la beca s'incorporarà després de la firma de la resolució pel conseller.  
Contra esta resolució, que posa fi a la via administrativa, es podrà interposar recurs de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé recurs contenciós administratiu davant de la sala de la dita jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
Tot això sense perjuí que s'utilitze qualsevol altra via que es considere oportuna.  
València, 18 de juny de 2008.- El vicepresident segon del Consell i conseller d'Economia, Hisenda i Ocupació: Gerardo Camps Devesa.